Datasets:
khaled123
/
Testtun

Dataset card Data Studio Files
xet
 Community
1
text
stringlengths
0
38.1k
كالعادة للاسف، الستاتي السابق حول نربحو ندرا شكون و نتعادلو مع شكون... داخل في التخلويض بين حيطي الي نفذلك فيه مع حارة اصحابي، و الصفحة. اسف. القدم استانسو بهالزلعات ساعة ساعة، ربي يصبرنا على بعضنا
ترقيم موديز المرة هذي هبطنا لمستوى C الترقيم هذا فيه معانا سريلانكا و جزر بارباد و السلفادور.. الوضعية هذي وصلناها بعد عشرة سنوات من تدهور وضع المالية العمومية و الاقتصاد الوطني... نشوف في البعض يحكيو انو تصريح رئيس الجمهورية الاخير حول وكالات الترقيم هو السبب في التّدهور هذا... طبعا هذا كلام فارغ، الوكالات هذي تخدم ...
FATCA Foreign Account Tax Compliance Act قانون امتثال حسابات الامريكيين المفتوحة بالخارج للجباية: القانون هذا يفرض على كل دولة انها تصرّح دوريا بحسابات المواطنين من جنسية أمريكية او المقيمين في امريكا، المحلولة عندها... تونس من الدول الي وافقت على التصريح هذا... دولة عربية معروفة بالgرحة و الرجلة، قالت لا، ألف و الع...
في صندوق النقد الدولي، فما مؤسسة اسمها ديوان التقييم المستقل، مؤسسة ما يحكم فيها الا مجلس إدارة الصندوق، و مهمتو، تقييم خدمة خبراء و إدارات الصندوق مع الدول الي يتم تسليفها... اخر تقرير للصندوق خرج نهار 9 سبتمبر الي فات، و فيه نقد قوي جدا، لتساهل الصندوق مع عديد الدول و مواصلتو تمويلهم رغم انهم ما ينفذوش في الي متفاهم...
التصنيف الإئتماني اليوم باش نحكيو على موضوع التّرقيم السّيادي، كلمة كل فترة تتعاود بعد الثّورة في الإعلام، و في كلّ مرّة تصير، نسمعو برشا كلام من السياسيينو الإعلاميين و الخبراء على الموضوع هذا، هات نفركو الرّمّانة: الي يحب يقرا كيما مستانس في الصفحة، يواصل هوني، و الي ما يحبش يقرا، يتفرج في حلقة فلوسنا حول الموضوع عل...
باهي، توا كي شدينا الثنية متاع التلقيح أخيرا، نتمنى نكونو بكلنا واعيين انو كورونا، يبدو والله اعلم، ماهيش باش توفى من العالم في الأعوام الجاية، كل مرة يطلعلنا متحور من بلاد، و كل مرة نسمعو غريبة متاع variant ما يستعرفش بالتلاقيح، يعني الشي باش يعيش معانا، و أحنا الي لازم نتأقلمو معاه... هذا معناه، انو الدولة لازمها: ...
الرقم النهائي: 550 الف تلقيح في يوم واحد... التحدي الحقيقي، هو إعادة هذا الإنجاز الأحد الجاي و التحدي الاعظم و الاخطر، هو ضمان انو الناس هذي تاخو بكلها الجرعة الثانية لما يجي وقتها بعد 3 او 4 اسابيع على الأقصى. ربي معانا
توا بعد وفا النهار و وصلنا 500 الف تلقيح (حتى الثمنية)، مجموعة انطباعات تقعد في البال: - اولا، حالة الإقبال على التلقيح و الانخراط في الفكرة، و مشاهد الفرح متاع الناس، تبشر بعودة روح في الشعب هذا ما شفناهاش من 2011..، و هذا راهو كنز لو تونس تعرف تحافظ عليه بالوضوح في العمل و تسريع الإنجاز...إن شاء الله بالشفاء لكل من ...
بالنسبة لبعض الاوخيان الي يعلقو و يبعثولنا في ميساجات هوني حول انخراطنا في التشجيع على حملة التلقيح، المعادلة بسيطة و عجيبة جدا: انت مع حملة التلقيح اذا أنت انقلابي 😉😉😉. ناقص يقولولنا: كون ديمقراطي كون مع الكورونا.
رغم بعض المشاكل التنظيمية، اليوم نهار يفرّح في تونس... 302 الف تلقيح الى حدود الماضي ساعة اليوم... ماعادش فما صف، و الدنيا بردت شوية... عمرك 40 سنة فما فوق، امشي حالا، المراكز محلولين للسبعة... Partagez svp و احرصوا على معارفكم يمشيو
السلام عليكم: هذي قواعد اليوم الوطني للتلقيح نهار الأحد هذا: بالله نعاونو بلادنا بأضعف الايمان، بالحديث في أونتوراجنا و بالبارتاج و الا copier coller للي يحب، باش تنجح حملة التلقيح نهار الاحد، و ما تصيرلناش كارثة متاع زحمة لا قدر الله تكون سبب في حصد أرواح أخرى... 1. التلقيح في إطار الحملة، باش يصير فقط و حصريا للي...
الوضع الاقتصادي لكل البلدان أصبح مرتبط ارتباط وثيق بنسب تقد التلقيح... في تونس ماكينة الإنتاج، لتوا ما رجعت لنسق ما قبل الثورة، وزادت بركتها التقلبات السياسية و الامنية، و صايي، ماعادش تتحمل التقطعات الي صايرة، و عديد الشركات و المؤسسات و الحوانت و المطاعم و المقاهي و النزل و شركات الخدمات و حتى التجار... بكلها ماشية...
صراحة، و بعيدا عن الحكم على مسار ومصير الي وقع في تونس... توا، بعد ما شفت تحركات الكذب و التشويه و التلفيق متاع الآلة الاعلامية للجزيرة و توابعها، و جمعيات تركية و مصرية و فرنسية و بريطانية (غير معروفة بتاتا بدفاعها عن الديمقراطية في العالم)، زيدهم ما يسمى باتحاد علماء المسلمين (المعبي بشيوخ تبوس في ايدي ملوكهم و رؤسا...
Retweeter svp
سلام عليكم؛ 6 ايام لتالي، قلتلكم اني ايست.. ايست من العوج الي نشوف فيه، و الفشل، و تطويع الدولة لمصالح الجماعة و حلفاءهم، ايست خاطر الحكومة و داعميها في واد و الناس في واد.. كنت مأيس من الجميع بدون استثناء، رئاسة و حكومة و خاصة الحزام السياسي للحكومة... حالة من الوصولية و المصلحية و الفشل المرعبة، الي عمرنا ما كنا نت...
صباح النور صباح الأمل صباح فتح ملفات تقارير محكمة الحسابات العظيمة حول الانتخابات. صباح تحرك القطب الاقتصادي و المالي أخيرا.
قنواتنا العامة و الخاصة تعدي في مسلسلات و إعادة برامج عمناول
برا يرحم والديك، يرحم الام الي جابتك... كي شفت درابو تونس الأول و وراه زوز درابووات متاع اعظم دول في السباحة العالمية (أمريكا و استراليا) ما صدقتش عينيا... هذا نردو بالنا مليح، عمرو 18 سنة، و السباحة العالمية ميدان فيه دول عظمى، اذا نحبو الولد هذا يعمل إنجازات اكبر و تاريخ اكبر ليلادنا، لازم زوز حوايج: - اولا، ما نغلطو...
سلام عيدكم مبروك، و سامحوني على الكلام الي باش نقولو... ما حبيت نعلق على شي من الي صار في الأيام الي فاتت، خاطر بصراحة وصلنا لدرجات فوضى في السلطة و القيادات السياسية بكل مراكزها، ما كنتش نتوقع نهار توصلها تونس... مشكلتنا ماهيش اقتصادية، مشكلتنا في السياسة حصريا، الفوضى السياسية و حالة الفشل العامة و كل حد يخدم على م...
يعني بلاغ كيما هذا، في وقت شعب كامل موش عارف روحو يعيش و الا يموت، وقت ناس ارزاقها تقطعت و جاعت بسبب الازمة، شنوا نتائجو؟ شنوا شعور الناس الي تقرا انو النقابة متقلقة كيفاش التحليل السريع ب 20 دينار برك، تجاه مهنة الصيادلة، الي اكيد موش الكلهم متفقين معاه؟ مهما كانت مشروعية مشكلتهم، هذا غباء اتصالي، مرييييع كيفاش، مكتب...
سلام نبداو بزوز معلومات يهمّو عامة الناس في قانون الإنعاش الاقتصادي: اولا: سيسمح للمواطنين التونسين بفتح حسابات في البنوك التونسية بالعملة الصعبة، الحكاية هذي كانت ممنوعة، و مسموحة فقط للتونسيين المقيمين بالخارج، او لبعض الحالات الي ما تهمش المواطن العادي... عمليا، كيفاش باش يتم السماح هذا، و إجراءات فتح هالحسابات، م...
سلام ما لقيتش النسخة المصادق عليها من قانون الإنعاش الاقتصادي، في موقع مجلس النواب، فما كان النسخة المقترحة... الي عندو، ما يبخلش علينا بlien تعملو مزية
تونسي سمع بالسعودية باش تعاونا بمليون جرعة تلقيح😁 غدوا ان شاءالله نحكيو على قانون الإنعاش الاقتصادي تصبحو على خير
شكرا لكل من ساعد تونس... هذي مساعدات التلاقيح، فيها الي وصل ديجا، و فيها الي في الثنية: شكرا للمملكة العربية السعودية شكرا للجمهورية الفرنسية شكرا لدولة الإمارات العربية المتحدة شكرا للولايات المتحدة الأمريكية شكرا لجمهورية الصين الشعبية شكرا للجمهورية الجزائرية شكرا لدولة تركيا المساعدات الدولية، امر موجود عند كل ال...
سلام التعويضات، و لو انو بصراحة امر مقزّز انو نحكيو على الموضوع هذا، وقت التوانسة يموتوا خاطر ما لقاوش سرير انعاش و لا اوكسيجان، وقت الي تونس مهددة فعليا بالافلاس... أما مادام كثر عليه الحديث، هذا مقال هبطناه في 2019 لتفسير صندوق التعويضات: صندوق التعويضات المسمّى "صندوق الكرامة ورد الإعتبار لضحايا الإستبداد"، أحدثو ...
سلام حسب فهمي البسيط من كلام الأطباء و العلماء، كورونا كيفو كيف اي مرض اخر، عدم مداواتو و متابعتو من البداية، هو من الأسباب الي تأدي لتعكر الحالة... نعرفو انو الناس الي توصل تمشي للسبيطارات، هي اغلبها ناس ما في حالهاش و زواولة، و هاذم ناس، تصعب عليهم الفازيتة متاع الطبيب و تصعب عليهم أكثر قيمة بروتوكول الدواء، و غالب...
تنبيه: إياكم تتبرعو بفلوسكم او تعطيو معدات لصفحات او مجموعات فايسبوكية. عبارة لعبتو بيهم طرح نوفي، مع حظوظ 99% للخسارة... الي يحب يعاون من الخارج، يبدا اولا بعايلتو الكبيرة، Oxymètre Concentrateur d'oxygène او يعاون ماديا شكون من عايلتو الكبيرة الي يعرف خدمتهم تتضرر برشا بالتسكير الي قاعد كل مرة يصير في البلاد حج...
هذا سوق الدواب بأحد المدن التونسية في ظرف وباء قاعد يحصد في آلاف الأرواح. اقراو النص هذا، إبداع من صديقي David Quinola نقترح عليكم اقراوه، صدقوني واحد يحس روحو زاد حاجة كي يقراه: فما مفهوم في علم النفس اسمو "التحيز للحالة الطبيعية" normalcy bias وهو مفهوم يستعمل لوصف كيفية تعامل اغلب الناس مع الكوراث حيث عادة يجنحو...
مقارنة الوضع الوبائي مع زوز دول يشبهولنا شوية المصادر: المغرب http://www.covidmaroc.ma/Documents/BULLETIN/08.7.21.COVID-19.pdf الاردن https://app.powerbi.com/view?r=eyJrIjoiZWZlOTAxOGItMmY3ZS00MzMxLWE3MmItZWU4ZGViMTlkNTUwIiwidCI6IjM3MjI3YTljLWI1OGUtNGNiNi05NDNhLWI2ZjE5ZmJjZWFjMCIsImMiOjl9 تونس ارقامها الناس الكل ...
سبحان الله، كان وزارة الصحة راقدة ما تحبش تعمل ابسط مجهود... الصفحة الرسمية للإدارة العامة للديوانة، تؤكد انو les concentrateurs d'oxygène الي يجيبوهم مواطنينا بالخارج للاستعمال الشخصي و العائلي معفيين من الديوانة و الضرائب... لاحظوا انو بلاغهم واضح و قالت معفى و دون أي شروط أخرى. وزارة الصحة، الناس تترجى فيها عندهم ...
رأي للنقاش دون تعصّب و دون أحكام مسبقة من فضلكم: - اعلان تونس عاجزة رسميا عن مواجهة الوباء و طلب استغاثة دولي يوجه إلى كل دول العالم، الفشخرة الفاضية الي تهز للهاوية، موش لازم منها - منع صارم للتنقل بين الولايات لمدة شهر مهما كانت الاسباب ما عدى التزود و التزويد - مراجعة استراتيجية التلقيح الحالية و العودة إلى الاست...
هام جدا و عاجل لمواطنينا بالخارج، و لوزارة الصحة: رسمي هيثم زنّاد، الناطق الرسمي باسم الديوانة، يصرح على IFM اي مقيم بالخارج يروح ب concentrateur d'oxygène لعائلتو، من حقو و معفى من الديوانة. و داخل في الأمتعة الشخصية. ملاحظة: تحدث على concentrateur واحد لكل شخص. ندااااء عاجل لكل مقيم بالخارج مروح و في مقدورو ماديا:...
🤬🤬🤬 كالعادة، يدين الضلف الي عندي، بربشت التلفون، فسخت الستاتي الي فات حول تصريح الديوانة للأشخاص باش يجيبو كونصونتراتار، و الي حسب رأيي اهم ستاتي من الي بدات الصفحة.. بربي الي مازال عندو يحطو في تعليق هوني. ديزولي
سمعت تعليق BBC على ماتش انس جابر. الي عملتو انس من ترويج لاسم و صورة تونس في جمعتين ما يعملوهش كل سياسيينا ثلاثين سنين سلطة في جميع المراكز.. شكرا انس
نداء الى مواطنينا بالخارج الي مروحين: الي يقدر منكم، يشري لعائلتو Oxymetre و Concentrateur d'oxygène صدقوني هاذم الاثنين سومهم في حدود 650 اورو (600 و 50)، و انا نعرف بحكم وضعية عائلتي، انو الشكالط و الكادوات الي تروحو بيهم للعائلة كل عام يتكلفو أغلى... احسن هدية لعائلاتكم السنا، هوما القطعتين هذوكم، حتى لو موش م...
الاقتصاد الريعي شنوّا الاقتصاد الرّيعي؟ شنيّة مظاهرو؟ شنيّة مضارّو الاقتصاد الرّيعي في المطلق، هو كلّ وضعيّة تستفاد منها مجموعة معيّنة، موش خاطرها أذكى من غيرها، او تخدم أكثر من غيرها، او تنتج في حاجة ما ينجّمش يعملها غيرها، و انّما خاطر التّشريعات، او التّفاهمات، خلّات المجموعة هذي، تتمتّع بإمتيازات تخلّي غيرها غير ...
8 من أطفال قرى SOS Tunisie نجحو الباك اليوم. هديّتك للناجحين في قرى SOS Tunisie للاطفال : أبعث "Mabrouk El bac" على الرقم 85510 .
حلقة فلوسنا الاقتصاد الموازي ج 2
حلقة فلوسنا الاقتصاد الموازي ج 1
الاقتصاد الموازي، شنوا هو؟ اسبابو؟ مخاطرو على المواطن، حجمو في تونس... الساعة خلينا نتفاهمو على شنوة قاعدين نحكيو بالضبط : تعريف الاقتصاد الموازي حسب المؤتمر العالمي للإحصائيّين و منظّمة العمل الدّولي هو التالي : كلّ نشاط إقتصادي ينتج ولا يتاجر في سلعة ولا خدمة، من غير ما يكون عندو معرّف جبائي في القباضة، ولا يبدا عن...
الصناديق الاجتماعية فكرة الضمان الاجتماعي في تونس و في العالم، جات من مبدأ انّو الانسان يعدّي حياتو يخدم، لكن كي يمرض و يصيرلو عجز او يكبر و يخرج للتقاعد، ما يلقاش مصدر رزق يعيش منّو... من المبدأ هذا، بدات أفكار أنظمة الضّمان الاجتماعي في العالم، في المانيا آخر القرن 19 (1883) عن طريق بيزمارك، الي وضع أسس الضّمان الاج...
حلقة سلسلة فلوسنا حول موضوع "الترقيم السيادي"
سلسلة فلوسنا نواصلو كيما اتفقنا البارح نشر النص الطويل (الي متعودين بيه قرّاء الصفحة) لحلقات سلسلة فلوسنا قبل تعديله و اختصاره ليصبح مفيد و في شكل فيديو يوتوب بأسلوب خونا هيثم المكي الخفيف و المتميز.... و كالعادة، بعد ساعة من نشر النص الطويل، ننشرو رابط حلقة سلسلة فلوسنا الي تقابلو على يوتوب، و انا ننصحكم ما تفلتوش ...
رابط حلقة المؤسسات المالية الدولية في سلسلة فلوسنا
السلام عليكم، عدنا توا بعد ما وفى الموسم الأول من سلسلة فلوسنا، باش نبداو ننشرو زوز حوايج: - اولا، النص الأصلي الي انتوما مستانسين بيه طويل و مفصل في الصفحة و بعد ساعة، يتم نشر رابط حلقة اليوتوب بالنص المعدل و الأسلوب المتميز لهيثم المكي و المختصر دون اخلال بالفكرة و كل واحد يشوف الي يساعدو... شخصيا بصراحة، يعجبني...
لمحة: - دعم السكر يمثل معدل 0,6% من مجموع قيمة دعم المواد الاساسية، خلال سنتي 2017 و 2018... لو نطبقو نفس النسبة على قيمة دعم المواد الاساسية المبرمج في ميزانية سنة 2021، يطلع في حدود 15 مليون دينار ما اكثرش - اسعار تذاكر شركة نقل تونس مازادتش من عام 2010 - مجموع خسائر شركة نقل تونس لسنوات 2016-2018-2018 فقط، بلغت 5...
عيدكم مبروك. الله يرحم اللي فارقونا ويشفي كل مريض ويزيح علينا الغمة. كل عام وانتم ومن تحبو بألف خير. ربي يحمي بلادنا و يسترنا و عيد مبروك لكل تونسي في تونس و في كل مكان من العالم. سنعود بإذن الله، طالب تزيدو شوية صبركم على الغياب، فترة و تتعدى باذن الله.
هذا هو معنى كلمة الاقتصاد الربعي بالفلاقي
الشر الشر النقي الصافي... الشرّ الي ينطّق الي ماعادش عينو في الكلام... في وضع عشرات وفيّات يوميا، و موجة ثالثة مرعبة بمئات الحالات الجديدة يوميا، و عملية تلقيح اصلا تضلع، نقابة أطباء و صيادلة الصحة العمومية، يعملو إضراب ب... 3 ايام... و ما تجبهمش حتى مجرد فكرة انهم يستثنيو تلقيح كورونا من إضرابهم... هذا هو الشر الن...
زايد والله زايد...
السلام شخصيا نتصور كلفة غياب كل هؤلاء عن مكاتبهم ساعتين و كلفة تأخر البت في الملفات الي على مكاتبهم لمدة ساعتين، اغلى بارشا من كلفة ال11 كرسي الي عملو على جالهم هذا الحفل البهيج. انساو التشريفات رجاءا، رجااااءا انساو التشريفات رانا ما عندناش ليها وقت بتاتا في حالنا هذا.
تلقيح كورونا، يطرح جملة من التحديات اللوجيستية الغير مسبوقة: - اولا الحصول على التلقيح في ظل تنافس دولي شديد، سعر الجرعة يتراوح بين 12 و 20 اورو، احنا اذا نحبو نلقحو ل5 ملايين فقط، لازمنا على الاقل 5 ملايين جرعة (قلت على الاقل، خاطر التلقيح الناجع بنسبة 95%، لازم جرعتين لكل شخص)، الحاصل ما تفكناش من 150 الى 200 مليون ...
شي مُحبط😐😐😐 القمودي، رئيس لجنة الاصلاح الاداري، يقول حرفيا في موضوع البنك الفرنسي التونسي، انو ثبت لدى لجنة مجلس النواب تدليس في تقرير هيئة الحقيقة و الكرامة، حيث تم الاستماع حصريا للشاكي و عدم الاستماع بتاتا الى ممثلي الدولة التونسية في وزارة املاك الدولة و المكلف العام بنزاعات الدولة... و تقرير الهيئة، يختم بوثيق...
ان شاء الله عام 2021 يكون عام خير لتونس و للتوانسة في تونس و في كل مكان في العالم... ملاحظة: اسف على الغياب في الفترة الي فاتت، مشاغل مهنية، ان شاء الله دوب ينقص ضغط العمل شوية، نرجعو باذن الله.
رئيس الدولة ينتقل صحبة وفد من مساعديه الى الجنوب التونسي و الى منطقة العين السخونة للنزول بكل ثقله المؤسساتي و المعنوي لتهدئة الوضع بين المجموعتين. هذا المطلوب كمرحلة اولى. ربي يهدّي النفوس، و ان شاء الله نلقاو الحل المؤسساتي القانوني و النهائي
التطبيع مع الخراب... الحرب الاهلية انطلقت بين مجموعة جهلة من دوز و مجموعة جهلة من بتي خداش، و الله اعلم وقتاش توفى و كيفاه باش توفى، خاطر بعيدا عن الجهل الحقير الي يحرّك في العباد بمنطق العروشية و يوصلهم لارتكاب جرائم قتل و حرق بين توانسة بني خداش و توانسة دوز، فما بوادر اخرى تؤكد ان البلاد هذي ماشية للاندثار امام فشل ...
صباح الخير زوز معلومات يورّيو حجم التناقض الرهيب في بلادنا: - الهيئة الوقتية لمراقبة دستورية القوانين تسقط احد الفصول الي زادوه بعض النواب في قانون المالية التكميلية 2020، الفصل هذا يحدث لجنة خاصة في وزارة المالية قادرة وحدها وحدها تفض مشكلة اي متهرب جبائي شدّاتو القباضة و تعملو في مراقبة... و البارح الهيئة الوقتية لم...
ما عنديش تعليق على قانون المالية... قانون المالية بجلالة قدره الي كان يتبنى على فرضيات و توقعات مداخيل بعد اهداف توجيهية للاقتصاد و بعد امثلة رياضية و احصائية علمية و خدمة شهرين او ثلاثة تنتهي ببناء توازنات مالية، فقد كل مصداقيته بعد الثورة اساسا بسبب الاسهال في النفقات الغير مبرمجة سنويا، و اصبحنا بلد قانون المالية ...
بـلاغ من وزارة الصحة: تونس في 5 ديسمبر 2020 قرّر وزير الصحة : • إقالة مدير عام الهياكل الصحية العمومية • إقالة مدير عام مركز الدراسات الفنية والصيانة البيولوجية والاستشفائية • إعفاء رئيس اللجنة الطبية بالمستشفى الجهوي بجندوبة وإيقاف نشاطها إلى حين استكمال مهمات التفقد. • إعفاء مديرة المستشفى الجهوي بجندوبة بالنياب...
الى نواب و مجالس بلديات و جمعيات و معتمديات ولايات جندوبة و الكاف و سليانة و زغوان و القيروان و سيدي بوزيد، و القصرين... هذي دراسات علمية معمقة تفصيلية ممتازة جدا لكل خصائص جهاتكم، فيها جرد لكل ما يخصها في المجالات العمرانية و السكانية و الصناعية و الفلاحية و المائية و الغابية و البنية التحتية... كل شي بتفصيل تام، فيه...
سلام عليكم متحف العملة في تونس... اليوم اكتشفت كنز ثقافي في قلب العاصمة... متحف العملة بالبنك المركزي نهج الهادي نويرة... متحف عصري ما تشبعش من اكتشاف تاريخ العملات الي توجدت في تونس منذ الحضارة النوميدية الى اليوم... قطع نقدية اثرية ذات قيمة تاريخية عظيمة خرائط تبرز اماكن تواجد العملات في حوض المتوسط عبر العصور.. ...
صباح النور #مانيش_مأيّس🇹🇳
نهار 17 اكتوبر الي فات هبطتلكم اعادة لمقال سبق هبطّتو نهار 18 اكتوبر 2017 حول فصل في قانون المالية وقتها، يهدف الى الحد من التهرب الضريبي في النظام التقديري. و قلتلكم ايضا انو مجلس النواب اسقطو وقتها... و قلتلكم اخيرا انو الحكومة هذي عاودت حطاتو في قانون المالية الي باش بصوتو عليه هالايامات... اي عاد حبيت نقلكم انو ا...
الصور المتداولة لأشغال صيانات المصاعد في مستشفيات متعددة إن صحّت، فهي دليل أنه لا عراقيل حقيقية تقف وراء إصلاح مصعد ما، غير عامل او موظف او مسؤول (أو أكثر) متهاونين في عملهم... وجب ايضا التحقيق في أسباب تأخر الصيانات الموثقة إلى غاية وقوع جريمة مستشفى جندوبة البارحة.
الطبيب المقيم في مستشفى جندوبة الله يرحمو و يصبّر عايلتو... من مدير المستشفى الى رئيس القسم الى كل المسؤولين عن الصيانة وصولا الى اقل عامل رتبة... ان لم يكن بسبب عدم قيامهم باصلاح المصعد، فبسبب عدم وجود علامات تنبيه لمستعمليه..شركة صيانة المصاعد الي متعاقد معاها المستشفى من مسؤولها الى غفيرها، الموظف في المندوبية الجه...
صباح الخير آخر محاولة للحفاظ على ما بقي من هذا الوطن. ركزوا توا في موافف مختلف الاحزاب و المنظمات، ركزوا في شكون يخمم في تونس مهما كان من يحكم، و شكون يحب يمركي بونتو سياسي و يدمر كل شي فقط ليظهر في الصورة... ركزوا في شكون باش تكون عندو الشجاعة لمساندة القرار هذا و دعم تطبيق القانون للحفاظ على ما بقي من الدولة، و شكون...
تنبيه للطلبة حاملي بطاقة e-dinar: ٧ذا مثال للسرقة و النهب و التحيل صفحة تعملت نهار 25 نوفمبر، توعد الطلبة حاملي بطاقة e-dinar بمنحة 200 دينار اذا يدخلو لليان و يعمرو بياناتهم حطيتلكم زادا كابتير من الليان الي بعثوكم ليه... طالب نومرة البطاقة و رقمها السري و الرقم الخلفي... يعني في لحظة، البطاقة هذي يخطفهالك و يشري بي...
بعيدا عن المشهد الوطني المحبط من قطع طرقات و تعطيل انتاج و اضرابات و عرك سياسي و مآزق الميزانية و المديونية... المؤتمر العالمي السنوي لأطباء جراحة العظام و العمود الفقري، يلتقي فيه افضل جراحي العالم لتقديم اعمالهم العلمية و نجاحاتهم... و يتم فيه تقديم و مناقشة الاوراق العلمية من افضل جرّاحي العالم في العظام... اي عا...
رأيكم في الحلقة الاولى؟
Chapeau bas
موش بالفلاقي هذي، سؤال موجه للمختصين باش يفيدوني اذا وافقوا: Question aux chercheurs en droit public qui sont fans de la page (s'il y en a bien-sûr 😜): En incluant un article autorisant la BCT à financer le budget de L'État, dans la loi des finances complémentaires 2020, les députés n'auraient-ils pas ainsi placé...
المرعب ليست حالة الفوضى و العربدة السائدة في كل جهة و كل القطاعات، و الخراب و الحرب الاهلية الي ماشيتلها البلاد... المرعب هو حالة الصمت و اللامبالاة لدى السياسيين حكما و معارضة و احزابا و نوابا و حكومة و رئاسة و مجتمع مدني و منظمات مهنية و نقابات... المرعب انو المرة هذي كإنها الناس الكل هزت يديها امام الصوملة الجار...
كنت نسمع في سي عزالدين سعيدان توا في برنامج تونس اليوم، سي عزالدين قرر انو المرور عبر البنك المركزي لتمويل البنوك بعد ما هي بدورها تسلف الدولة، ما يخلقش تضخم... ما عندي ما نقول غير اني نخلي سي عزالدين سعيدان يجاوب سي عزالدين سعيدان..
فما برنامج تقني في فايسبوك اسمو Bug Bounty Program يسمح للباحثين و المختصين في التكنولوجيا و علوم البيانات أنهم يشاركو في إكتشاف المشاكل التقنية في FB ، معناها يطلعو les bugs ويقترح حلول . مش ساهل انو FB corporation تعترف بالمستوى متاعك ، خاصةً أن المنافسة في المجال هذا المستوى متاعها عالي ياسر ! البرنامج هذا يحت...
جيت نبربش في التلفون، ما نعرفش كيفاه فسخت الستاتي السابق متاع عقوبتنا لعدم خلاصنا لمساهمتنا في الاتحاد الافريقي... الي عندو الستاتي يحطو في تعليق خلي نرجعو هوني بربي... Sorry😁 اهوا 😁: منظمة الاتحاد الافريقي تعاقب تونس 6 اشهر دون الحق في اخذ الكلمة في اجتماعات المنظمة... علاش؟ تونس تتخلف عن تسديد مساهمتها في الات...
الناطق باسم محكمة تطاوين يصرح لموزاييك: هذا مهرب، معتدي هو و مجموعة معاه، على اعوان ديوانة، افتكاك محجوز ديواني، تهريب موقوفين، افتكاك سارتي تهريب... مفتش عنه للقضاء منذ سبتمبر في القضايا هذي، يتم توقيفه في جربة... تقوم اعمال اجرام و تخريب و قطع طريق في تطاوين، يقع اطلاق سراحه بحجة انو كان في اعتصام الكامور... بدون تع...
الBig Data و الData mining إعادة لمقال هبط اول مرة في 2016 ملاحظة قبل ما نبدا : الإعادات تستهدف الاوخيّان الجدد الي شرفو الصفحة بمتابعتها، مع الإعتذار لقدماء الصّفحة الي قاعدين الايامات الاخيرة يشوفو في برشا إعادات... اليوم نحب نحكيلكم على حاجة اسمها ال Big Data أو التصرف في كمية لا حد لها من المعطيات، باش تفهموني...
باش تفهمو الوضعية القانونية لمختلف الملفات الي تثيرها محكمة الحسابات، و علاش يصير تأخير، بالقانون... هذا راي استاذ قانون، اقراووه، يفسّر برشا حوايج
صباح الخير توا سمعت مداخلة لواحد من النواب في المجلس، ما خلى ما قال للتشكيك في تقرير محكمة الحسابات.. ربي يهدي و كهو... نداء لكل قاضية و قاضي و كل مساعدة و مساعد و كل كاتبة و كاتب في هذه المحكمة، انتم آخر قلاع الدولة الي بقات للشعب هذا، بالقانون راكم مستقلين، نتمنى نقابتكم تكون قوية، لذا، رجاءا، بعد الضغوط الي شفناها ...
ديما مع بعض جداول تقرير محكمة الحسابات حول انتخابات 2019. المبالغ بالدينار كيما مذكور في كل جدول، يعني الي بعد الفاصل مليمات راهو
الصفحات غير الرسمية باسم المترشحين، الي ساهمت في الحملات الانتخابية للمترشحين للرئاسة، عدد المشتركين في هالصفحات، و عدد و مكان تواجد المشرفين على هذه الصفحات. هذي كابتير متاع الصفحة 85 من تقرير محكمة الحسابات الاذكياء الي من المغلومات الي في الجدول الكل، خطرلهم باش بوريو ارواحهم فايقين على قضاة المحكمة في غلطة كتابة ا...
على ذكر تمويل الحملات الانتخابية الرئاسية عبر الsponsoring Facebook : محكمة الحسابات، عملت جرد للمنشورات sponsorisée على فايسبوك متاع كل المترشحين، تلقاهم 423 منشور دعاية انتخابية على فايسبوك بالفلوس، لكل المترشحين. نصيب رئيس الجمهورية الحالي في هذه المنشورات المدعمة، هو ... 7 منشورات... فقط، 7 منشورات على 432 قانوا ...
السلام عليكم توا في اطار محاولة تقريب المفاهيم للناس، كل مرة نحاول وحدي وحدي نطرح اسئلة و نجاوب عليها، لكن دائما نكتشف، اني بحكم غاطس يوميا في المواضيع، ديما نخلي حوايج في ذهن الناس ما يجينيش لبالي نفسرها... لذا باش نطلب منكم تعاونوني، باش ناخذ مثال اخر حاجة حكينا عليها في الايام الي فاتت بحكم انها حديث الساعة، في مو...
سلام عليكم تقرير محكمة المحاسبات حول الانتخابات الرئاسية و التشريعية، ممتاز و مكتوب بلغة سهلة مفهومة للناس الكل، تلقاووه على موقع المحكمة، صدقوني، ما يستحقش تبسيط اصلا، و يكفي تحلّوه، و تشوفوه حتى بسرعة و تتوقفو عند الفقرات و الرسوم البيانية و الجداول الي تفهمو بيه شكون الي خالف و كيفاش خالف.... و تلقاووه هوني http:/...
المنشور السابق غلطة في مكان النشر كالعادة😶. اسف
حسب اخر تقرير للمعهد الوطني للإحصاء: ال3 معتمديات الي فيها اكثر نسب فقر متعدد الابعاد، مقارنة بكامل معتمديات الجمهورية، هي معتمديات تابعة ولاية القصرين 4 من بين ال5 معتمديات الي فيها اكثر نسب فقر متعدد الابعاد، مقارنة بكامل معتمديات الجمهورية، هي معتمديات تابعة ولاية القصرين 5 من بين ال10 معتمديات الي فيها اكثر ن...
ترتيب كل معتمديات تونس حسب نسب الفقر... الترتيب صار من المعتمدية الي فيها اعلى نسبة فقر، الى المعتمدية الي فيها اقل نسبة فقر. يعني: المعتمدية الي ترتيبها 1: هي المعتمدية الي فيها اعلى نسبة فقر في الجمهورية التونسية المعتمدية الي ترتيبها 264: هي المعتمدية الي فيها اقل نسبة فقر في الجمهورية التونسية نسبة الفقر في تون...
شكرا لبرنامج تونس اليوم و للمتألقة مريم بلقاضي لذكرهم المصدر
بصراحة البلاد هذي ماعادش فاهم شنوا صاير فيها... بعد مهزلة الهنود و البنغال الي يتفاعلو بالغضب مع منشورات صفحة رئاسة الجمهورية... هالايامات ولينا نشوفو في حملة sponsorisé شرسة جدا و مظللة، ضد البنك المركزي، في موضوع الخلاف مع الحكومة حول طبعان الفلوس لتمويل الميزانية... مستحيل تكون اجهزة الدولة تعمل في حملة على بعضها...
نبعدو شوية على الاحداث، و نحكيو حكاية اخرى جوائز و مسابقات الشّركات اليوم باش نحكيو في موضوع مختلف البطاقات الي تفرّقها الشّركات، في شكل cartes fidélité و الا الجوائز والمسابقات الي تعملهم الشّركات، والي يكفي باش المواطن يعمّر قصاصة، و مباشرة يدخل في قرعة و ممكن يربح... قبل ما نحكيو في الموضوع، نرجع بيكم لأوائل الق...
شكرا لثقتكم و لوقتكم
اعلامنا و اعلامهم اكبر وسائل الاعلام الامريكية، قامت بقطع بث كلمة ترامب اليوم بمجرد انو بدأ في قول اشياء غير صحيحة و غير مثبتة (هذا موش ستاتي لنقاش حول ترامب باهي و الا خايب)... هذي وسائل اعلام بنت اوطان، ما يهمهاش شكونو الي تكلم، و لو رئيس دولة، بمجرد انو باش يقول كلام شعبوي يغلّط الراي العام حول عمل مؤسسات الدولة، د...
السلام عليكم، بعد ما شفنا البارح ترتيب الولايات التونسية حسب نسة الفقر متعدد الابعاد، اليوم باش نشوفو ال 30 معتمدية الي فيها اكبر نسب فقر في تونس حسب اخر تقرير للمعهد الوطني للإحصاء و البنك الدولي... على الثلاثين معتمدية الاكثر فقرا في تونس، نلقاو: - 14 معتمدية من الوسط الغربي: ولايات القصرين، القيروان، سليانة - 11 م...
الخلاصة توا عشرة سنين: - تشغيل وهمي لعشرات الالاف في شركات البيئة لشراء السلم الاجتماعي، و لجوء الدولة للتداين لتغطية هذه المصاريف... الراي العام و المجتمع المدني و الصحافيين و السياسيين خارج الحكم: - ووووه فساد، تبذير دون انتاج، فين ماشية تونس... - اضرابات و توقيف البلاد في القطاع العام يليه زيادات اجور دون اي تحسن...